{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu pravilnika o uvjetima za upis u upisnik pružatelja elektroničkih publikacija"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Faktograf - udruga za informiranu javnost","Pravilnik o uvjetima za upis u upisnik pružatelja elektroničkih publikacija,\nČlanak 2.","S obzirom da ZEM ne definira niti regulira \"uredništva\" (osim što u čl. 29. st 7. spominje da uredništva čine glavni urednik i urednici pojedinih programa\"), a da definira pojmove \"pružatelj usluga elektroničkih publikacija\" i \"pružatelj elektroničke pubikacije\" (čl. 3. st. 6. i 27.), u Pravilniku treba uskladiti korištenje tih pojmova te sjedište u Hrvatskoj vezati uz sjedište pravne osobe o kojoj je riječ.  \nK tome, korisno je konzultirati i popis podataka koje, sukladno Zakonu o medijima koji regulira transparentnost vlasništva medija, tiskani mediji trebaju na godišnjoj razini dostavljati Hrvatskoj gospodarskoj komori.","Nije prihvaćen","Ne prihvaća se.\nČlanak 2. definira adresate obveze u Upisnik. Pojam i sadržaj riječi „uredništvo“ ima stabilno i jasno značenje u medijskoj praksi i praksi Agencije za elektroničke medije."]
[2,"Faktograf - udruga za informiranu javnost","Pravilnik o uvjetima za upis u upisnik pružatelja elektroničkih publikacija,\nČlanak 4.","Potrebno je osmisliti mehanizam dokazivanja ispunjenja ove obaveze koja proizlazi iz Zakona o medijima, najjednostavnije dostavom važećeg statuta medija, kao i podataka o trajanju mandata osoba izabranih na funkcije u skladu s tim statutom.","Nije prihvaćen","Ne prihvaća se.\nNe postoji opravdan razlog za uspostavu posebnih dokaznih mehanizama ili metoda za dokazivanje činjeničnog stanja, pored onih koji se tipično koriste u upravnom postupku kao prikladne metode dokazivanja, tipično ispravama."]
[3,"ZORAN KOVAČIĆ","Pravilnik o uvjetima za upis u upisnik pružatelja elektroničkih publikacija,\nČlanak 5.","Sukladno mojem komentaru izbaciti riječ isključivo iz prijedloga pravilnika","Nije prihvaćen","Ne prihvaća se. \nVidjeti komentar niže, koji se odnosi na ograničenja elektroničkih publikacija na tekstualni sadržaj."]
[4,"ZORAN KOVAČIĆ","Pravilnik o uvjetima za upis u upisnik pružatelja elektroničkih publikacija,\nČlanak 5.","Iz kojeg razloga se elektroničke publikacije ograničava na pretežito tekstualni sadržaj? Zašto nije moguće imati podjednak sadržaj teksta, audija i/ili audiovizualnog sadržaja?","Primljeno na znanje","Elektroničke publikacije imaju pretežito tekstualni sadržaj, ali je taj sadržaj moguće dopuniti (kao pomoćnim sredstvima) i drugim vrstama sadržaja – audiovizualnim, audio, i drugim ovisno o napretku tehnoloških rješenja i stalnoj kovergenciji medija. \nMedij koji pretežito ima audiovizualnu ili audiokomponentu ima sasvim drugu kvalitetu i drugačiji je tip usluge te postaje usluga na zahtjev. Rješenje je usklađeno sa Direktivom (EU) 2018/1808 Europskog parlamenta i Vijeća od 14. studenoga 2018. o izmjeni Direktive 2010/13/EU o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama) u pogledu promjenjivog stanja na tržištu."]
[5,"Faktograf - udruga za informiranu javnost","Pravilnik o uvjetima za upis u upisnik pružatelja elektroničkih publikacija,\nČlanak 10.","Imajući na umu komentar na članak 2. ovog prijedloga Pravilnika, kao i čl 3. st 27. ZEM-a prema kojem \"pružatelj elektroničke publikacije je pravna ili fizička osoba koja pruža uslugu elektroničke publikacije i odgovorna je za njezin sadržaj\", ovdje je u članku 10. potrebno zamijeniti riječ \"redakcije\" s \"pružatelja elektroničke publikacije\".","Prihvaćen","Prihvaća se."]
[6,"ZORAN KOVAČIĆ","Pravilnik o uvjetima za upis u upisnik pružatelja elektroničkih publikacija,\nČlanak 10.","Ubaciti u impressum kao obvezu navođenje rednog broja iz upisnika pri AEM-u","Nije prihvaćen","Ne prihvaća se\nRedni broj upisnika iz upisnika ne doprinosi identifikaciji pružatelja elektroničke publikacije. To nije jedinstveni identifikator, nego je to naziv, sjedište, adresa i OIB pružatelja elektroničke publikacije."]
[7,"ZORAN KOVAČIĆ","Pravilnik o uvjetima za upis u upisnik pružatelja elektroničkih publikacija,\nČlanak 11.","Uvesti obvezu pružatelju el. publikacije da ukoliko prestaje s radom/postojati da je obavezan o tome izvjestiti AEM radi ispisa iz Upisnika.","Primljeno na znanje","Prima se na znanje"]